Разговор:Хор гимназије Јован Јовановић Змај/Архива 1

message: Моје скромно мишљење је да би подаци о хору требали бити приказани у оквиру чланка о Змајевој гимназији. -- JustUser  JustTalk 16:42, 10. април 2008. (CEST)
replies: text: Хм,па ако заиста постоји у континуитету од 1828.године то му даје неку дозу релевантности,али на основу текста стичем утисак да је по среди правописна грешка(пошто су пред неким жиријем први пут наступили 1987 тј. шта су радили век и по?). Црни Бомбардер!!! (†) 16:57, 10. април 2008. (CEST)
Морам рећи да гимназија слави 187 година. Дакле, постоји од 1821, ако се не варам. Дакле, могуће је да хор постоји од те године, јер се обично хор оформи веома брзо по оснивању школе (така је пракса). Црни је свакако у праву, јер је некако немогуће да су наступили тек после век и по.--Metodicar (разговор) 00:42, 12. април 2008. (CEST)

text: Јован Јовановић Змај се родио 1833. године, како је школа могла да се назове по њему! Знам променила је име, итд, итд....то треба написати ако је тако. ----László (talk) 00:53, 12. април 2008. (CEST)
Чланку треба значајна помоћ дефинитивно,но...На страни школе стоји да је први хор основан 1828.године из чега произилази да овде није реч о континуитету једне организације(мада ми није јасно како нека школа остаје без хора,ал` добро),па је отуд` и она назнака о првом јавном наступу.Вероватно су по среди биле неке реформе или нека чуда.Ко ће га знати. 
 Црни Бомбардер!!! (†) 01:05, 12. април 2008. (CEST)
thread_title:  Подаци о хору 

message: ...ако сматрате да чланку треба нека помоћ, прво се распитајте, пре него што било шта мењате. Ја сам иначе написала све ово, односно спојила податке у једну "биографију" и текст је званични документ хора, ако се тако може и назвати, односно, то се шаље уз пријаву на фестивал или уз молбе за спонзорство или шта већ треба хору. Надам се да је сад све јасно! 
replies: text: Nemoj se ljutiti, ali oni su samo pokušali da pomognu. -- -{Bojan}-  -{Razgovor}-  20:56, 12. април 2008. (CEST)
thread_title:  и још... 

message: Добро, ајд да не буду злонамерни и некоровски коментари, да нешто разјаснимо:
1. Критике су добре јер утичу да исправиш грешке које ћеш сигурно правити (нико није савршен, зар не?)
2. Хор на који си поносна ће само добити на значају ако из архиве ископаш то што је рађено у току века и по, јер претпостављаш да оно што неку институцију (а твој хор то јесте) чини поштовања вредном је управо њена историја (и рад, наравно). Што је институција старија, то значи да је дуже опстала добрим радом. С друге стране професорки коју си поменула то уопште не смањује вредност. Напротив. Зар није част да баш она (а не неко други) води такав један хор који има традицију? Питај професорку ако не верујеш мени. На крају крајева, њен рад нико не може да оспори како год текст звучао (са историјским подацима или без њих).
3. Нико није желео да буде злобан и да те подбада. Сама чињеница да нико није предложио да се чланак обрише ваљда говори довољно о томе. Дакле, сви мисле да је чланак ок.
Поздрав и теби. Када већ шаљеш поздрав људима добре воље, буди и ти једна од њих.--Metodicar (разговор) 20:58, 12. април 2008. (CEST)
thread_title:  И још... :) 

message: Па наопако да неко оспорава рад хора, то је и немогуће. Нисам на то циљала, него на део са правописном грешком. Имала сам већ једно лоше искуство са википедијом, тј. текст који је мој друг из хора написао, а ја поправила, у смислу грешака, био је, после пар дана ИЗБРИСАН иако је добио пар лепих коментара. Дакле, ово је само део историје, а глупо би било да ја сад напишем 2 километра текста, да би све то неки "паметњаковић" коме смета наш хор или му је чисто досадно, па брише около текстове, избрисао и њега. Постоји документ под називом Два века хорског певања у гимназији, који је наша професорица сакупила и ставила на једно место, да не кажем на један папир (пошто и није један папир), али није лекторисан и, да кажем, нашминкан, тако да се не може објавити пре неких корекција. Онај кога буде баш занимао рад хора, њему могу прекуцати тај текст и доставити, а за википедију сматрам да то и није тако битно. Има, наравно, људи, који нису ни чули за овај хор, а камоли сад да их затрпавам неким информацијама од пре много година. Срећна сам ако добар број људи прочита и овај чланак. 
Наравно да сам поносна на наш хор, јер сам део њега откад знам за себе, пошто сам ћерка професорице Нешковић.
replies: text: Ок, немам много искуства са школским хором, али знам колики рад моја колегиница (и деца са њом, наравно) улаже да би њен хор добио признања и јасан ми је значај хора и колико су награде вредне и меродавне. 
Што се тиче чланка, предлажем ти следеће:
1. Да у оквиру текста направиш поднаслове (пасусе), где ће један од њих бити историјат хора, али буквално укратко, један у вези са радом професорке, један у вези са наградама, фестивалима... Како год желиш да организујеш, свакако ће бити прегледније, а тако ћеш и акцентовати ствари које су теби важне.
2. Налепница на почетку каже да чланак не цитира изворе. Не знам ко ју је ставио, али је истина. Википедија пази на објективност, као уосталом и свака друга енциклопедија. Зашто бих ја теби веровао све што причаш када се никада ни видели нисмо (тако ће да размишља просечни читалац). Добра ствар је да професорка већ има неку литературу. Наведи је на крају текста- која је литература, ко је писао, када и ко је био издавач.
Ове две ствари (посебно друга) су јако важне да чланак не би прочитао само мали број људи, већ људи за вијек и вијекова. =) Тако сви обезбеђујемо да нам нико неће обрисати чланак, што би било и штета јер је овај чланак леп. Иначе не могу да обећам да га нико никада неће ни пипнути, јер то није у складу са начином уређивања википедије, али и ако га било ко буде дотеривао, сигурно му неће одузимати информације, већ ће убацити линкове и слично. Ето, ја се расписах. :)--Metodicar (разговор) 23:10, 12. април 2008. (CEST)
Ма супер је, ајд сад нек свако мења како "мисли" да треба.. немам ја снаге, ни воље да се сваки дан бакћем са овим.. и не могу се избрисати наводници, кад се гимназија тако ѕове.. није то ПЕРИН ХОР, па да нема наводника!
Искрено, за ове наводнике нисам приметио кад су скинути, али се иначе све на википедији да вратити уколико је потребно. Сада видех да су додати пасуси. Па нема шта, само наведеш литературу и то је то. Да, неће свако да уређује како мисли да треба, већ се линкови додају да би са овог чланка могла да пређеш на још неке теме које те занимају. То и сама знаш. Нико неће да мења текст, просто зато што не зна о тој теми довољно. Немој одмах да клонеш духом, лепо пишеш и штета је да одустанеш. Не мораш сваки дан да се бакћеш овим, када се текст дотера то је углавном то. Не дорађујем ја све своје чланке сваки дан. :) Пошто имаш везе са музиком, било би лепо да некад напишеш и нешто стручно из те велике и лепе области. Поздрав!--Metodicar (разговор) 12:49, 13. април 2008. (CEST)
thread_title:  :) 

message: Хор постоји свакако од 1828. године, није у питању никаква правописна грешка, а јасно је назначено да је реч у даљем тексту о ТРЕНУТНОМ РАДУ хора, тј. о раду под руководством садашњег хоровође. Наравно да није хор постојао са истим људима, век и по (какве су то уопште глупости????), али нисам написала, наравно, све наступе, пре 1987., јер се они не тичу садашњег рада хора. Ако вас баш и то интересује, могу убацити и све пре 1987., што је нађено у архиви, али сматрам да је то потпуно ирелевантно за садашњост, јер нема никакве везе са проф. Јасмином Нешковић, која, како је написано већ, све ове године, води хор, нити са било ким од чланова хора. Наслов ни није био ИСТОРИЈАТ ХОРА ОД 1810. год., него преглед, релативно површан, наравно да нису убачени СВИ наступи хора, него само значајнији.
Што се имена гимназије тиче, прича је следећа: ОД 1810. Српска православна гимназија новосадска, од 27. августа 1920. Државна мушка гимназија, од 3. октобра 1931. Државна мушка реална гимназија Краља Александра 1, од 13. априла 1941. Мађарска краљевска гимназија са српским настабним језиком. Од 28. фебруара 1945. Женска гимназија, из Његошеве улице и Мушка гимназија, из Футошке улице, су се на почетку школске 1950/51. преселиле у зграду садашње гимназије и спојиле у једну I Мешовиту гимназију. Дотадашња мешовита гимназија је постала II мешовита гимназија, у истој згради. Од 1952. I Мешовита гимназија постаје Виша мешовита гимназија "Светозар Марковић", а II добија име "Јован Јовановић Змај". Оне су школске 1959/60. године спојене у једну - Гимназију "Јован Јовановић Змај".
То је ваљда одговор на сва ваша питања и замерке. Наравно да све ове године постоји ХОР, а раније је постојао и оркестар.
Што се места где је чланак написан, тиче, била сам убеђена да сам га везала ѕа чланак о гимназији, а ако нисам, шта да радим, нико није савршен.
Што се злобних коментара и подбадања тиче, то је најлакше увек, критиковати друге. А аргумената ни од корова. Поздрав свим људима добре воље!
thread_title:  објашњење! 

message: Консултовао сам се са људима стручнијим од мене (професорима српског) што се правописа тиче и рекли су ми да се у овим случајевима наводници обавезно пишу. Молим вас, да размотрите ово и размислите о враћању наводника. Дакле, није мој хир у питању, већ правила правописа.--Metodicar (разговор) 17:39, 14. април 2008. (CEST)
thread_title:  наводници 

message: Ако неко зна како се враћају ти наводници у наслову, нека то уради.. а убудуће, замолила бих најљубазније, ако неко сматра да треба нешто да промени, нека се прво консултује са другима, који можда више знају, а не да одмах мења и намеће свој став (који у овом случају нпр. није био исправан).. нисмо сви стручни у свакој области.. ја своје грешке признајем, тако да.. будите и ви такви.. нема разлога да неко буде сујетан.. поздрав свима!
thread_title:  наводници.. крај! 

message: Ažurirajte podatke.
thread_title:  Коментар чланка